Diari Oficial de la Generalitat Valenciana


Sumari del DOGV 5063, del 03-08-2005 (2005/8419)

Actuacions de juí verbal número 1.058/2004. Cèdula de notificació.
------------------------------------------------------------------

### Dades del document

Número de DOGV
:   5063

Data del DOGV
:   03-08-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/8419


Organisme emissor
:   Jutjat de Primera Instància Número 6 de València

Tipus de document
:   Anunci

Actuacions de juí verbal número 1.058/2004. Cèdula de notificació. [2005/Q8419]
  
Procediment: juí verbal 1.058/2004
  
Demandant: Serafín Benedicto Navarro i en nom de Gemma Benedicto Navarro.
  
Procurador: José Luis Medina Gil
  
Sentència que atorga la possessió de béns hereditaris
  
Al juí verbal número 1.058/2004, que es tramita en este jutjat a instàncies de Serafín Benedicto Navarro i en nom de Gemma Benedicto Navarro, sobre possessió dels béns heretats de sos pares finats, Serafín Benedicto Serrano i María Teresa Navarro Esplá, s'ha dictat la següent:
  
«Sentència número 582/2005
  
Jutgessa que la dicta: Joaquina Moreno Cuesta
  
Lloc: València
  
Data: 16 de juny de 2005
  
Part demandant: Serafín Benedicto Navarro i en nom de Gemma Benedicto Navarro
  
Advocat: Víctor Manuel Giner Vila
  
Procurador: José Luis Medina Gil
  
Objecte del juí: reclamar la possessió dels béns heretats
  
Antecedents de fet
  
1. La demanda que dóna inici a este juí es va repartir a este jutjat en data de 27 d'octubre de 2004. Esta demanda complia els requisits legals d'admissió, i en la qual, després d'al·legar els fets i fonaments jurídics que es consideraven d'aplicació, finalitzava demanant que es pose a la part actora en possessió de l'immoble situat a València, carrer de la Florista, número 3, abans número 5, adquirit per herència, contra els qui es troben ocupant este immoble en tot o en part, en concepte distint al del propietari o usufructuari.
  
2. Admesa a tràmit, es va acordar la declaració dels testimonis proposats per l'actora. Practicada esta, es va dictar interlocutòria que atorgava la possessió de l'immoble a la part actora, i es va acordar, així mateix, publicar un edicte al tauler d'anuncis del jutjat, en el Butlletí Oficial de la Província de València i en un dels periòdics de major circulació. En este edicte s'insta les persones interessades a comparéixer en el termini de 40 dies si consideren tindre millor dret que els demandants. Atés que no ha comparegut ningú amb millor dret, les actuacions van quedar així concloses per a dictar resolució.
  
3. En la tramitació d'este juí s'han observat les prescripcions legals.
  
Fonaments de dret
  
1. L'article 441.1, al segon paràgraf, establix que, una vegada complits els requisits establits en el paràgraf primer del precepte esmentat, i, si ningú compareix per a reclamar millor dret a posseir que l'actor, es confirmarà el demandant en la possessió.
  
2. Establit l'anterior, i atés que s'han complit els requisits legals de publicitat, pel que fa al que s'ha acordat en la interlocutòria de 13 de desembre de 2005, sense que en el termini de 40 dies haja comparegut en el procediment cap persona que reclame el millor dret a posseir que les actores, procedirà confirmar a aquelles en la possessió.
  
Decisió
  
Confirmar en la possessió de l'immoble situat al carrer de la Florista, número 3, abans número 5, adquirit per herència, a Serafín Benedicto Navarro i a Gemma Benedicto Navarro.
  
Procediu al lliurament de la possessió, i lliureu un manament al SCNE del Deganat.
  
No es fa cap pronunciament pel que fa a costes.
  
Manera d'impugnació: mitjançant un recurs d'apel·lació davant l'Audiència Provincial de València (article 455 LECn).
  
El recurs es prepararà a través d'un escrit presentat en este jutjat en el termini de cinc dies hàbils, comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 LECn).
  
Esta és la sentència, que pronuncie, mane i firme».
  
I perquè es publique en el Diari Oficial de la Generalitat Valenciana, expedisc el present edicte.